אקוופינה

נורה לאם (באנגלית: Nora Lum; נולדה ב-2 ביוני 1988), המוכרת בשם הבמה אקוופינה (Awkwafina), היא שחקנית, קומיקאית, ראפרית, מדבבת, סופרת, ומנחת טלוויזיה אמריקאית. היא שיחקה בסרטים "אושן 8", "עשיר בהפתעה", "ג'ומנג'י: השלב הבא". בשנת 2019 שיחקה בסרט "הפרידה", עליו זכתה בפרס גלובוס הזהב לשחקנית הקומית הטובה ביותר, מה שהפך אותה לאישה הראשונה ממוצא אסייתי שזוכה בפרס בקטגוריה זו.

ביוגרפיה
נורה לאם נולדה בשכונת קווינס, ניו יורק שבארצות הברית. אביה ממוצא סיני, ואמה מהגרת מקוריאה הדרומית. אימה מתה כשהייתה בת 4, והיא גודלה על ידי אביה, וסבה וסבתה מצד אביה. בתיכון היא למדה לנגן בחצוצרה ובסגנון הג'אז. בגיל 16 היא החליטה לאמץ את שם הבמה אקוופינה (שיבוש אותיות של חברת בקבוקי המים האמריקאית, Aquafina). היא בוגרת אוניברסיטת הציבורית שבאולבני בהתמחות ללימודי נשים ולעיתונאות, והיא אף נסעה ללמוד מנדרינית במשך שנתיים בבייג'ינג, סין.

קריירה
ב-2014 השתתפה אקוופינה בשישה פרקים בעונה השלישית של הסדרה "Girl Code". שנה לאחר מכן, היא אף השתתפה בסדרת הספין אוף בשם "Girl Code Live" ששודרה ב-MTV. בשנת 2016 היא הופיעה בסרט הדוקומנטרי "Bad Rap" שהוקרן בפסטיבל הסרטים טרייבקה. באותה שנה היא שיחקה בתפקיד משני בסרט הקומדיה "שכנים 2" ודיבבה דמות בסרט האנימציה "חסידודס". ב-2017 היא שיחקה בתפקיד משנה בסדרה הקומדיה של רשת הולו, "Future Man".

כראפרית היא הוציאה שני אלבומים; "Yellow Ranger" ו-"In Fina We Trust" בשנים 2014 ו-2018 בהתאמה.

ב-2018 שיחקה אקוופינה בסרט הקומדיה "סוף התיכון" ובתפקיד משנה בסרטים "אושן 8" מטרילוגיית סרטי אושן לצד סנדרה בולוק, קייט בלאנשט ואן האת'וויי. באותה שנה היא שיחקה לצד קונסטנס וו בסרט "עשיר בהפתעה" בבימויו של ג'ון מ. צ'ו. באוקטובר באותה שנה, היא הנחתה את התוכנית "סאטרדיי נייט לייב", והפכה לאישה האמריקאית-אסייתית השנייה אחרי לוסי לו שמנחה את התוכנית. בתוכנית אקוופינה ציינה את לו ואת סנדרה או כמקור השראה עבורה.

ב-2019 היא שיחקה בתפקיד ראשי בסרטה של לולו ואנג "הפרידה". בסרט היא מגלמת את בילי, נכדה שבאה לבקר את סבתה הגוססת בסין. הסרט זכה לביקורות מהללות, ובפרט הופעתה של אקוופינה. על תפקידה בסרט הזה היא קיבלה מועמדויות לפרסים רבים וביניהם פרס גלובוס הזהב, פרס סטלייט ופרס מבקרי הקולנוע. באותה שנה היא דיבבה בסרט "אנגרי בירדס - הסרט 2", שיחקה בסרט הספרדי "אי השקרים" ובסרט "ג'ומנג'י: השלב הבא".

ב-2020 דיבבה בסרט "בובספוג הסרט: מבצע הצלה". החל מ-2020 מככבת בסדרה הקומית "Awkwafina Is Nora from Queens", שהייתה גם שותפה ליצירתה.

בקומיק-קון באותה שנה הוכרז שאקוופינה תשתתף בסרט של אולפני מארוול "שאנג-צ'י ואגדת עשר הטבעות" שעתיד לצאת ב-2021. היא תשחק לצדו של סימו ליו שיגלם את שאנג-צ'י. בשנת 2020 לוהקה לסרט הדרמה של בנג'מין קלירי "שירת הברבור" שישודר במהלך 2021 באפל TV פלוס.

בשנת 2021 שיחקה בסרט "חדשות חמות במחוז יובה", ודיבבה בסרט "ריה והדרקון האחרון" את סיסו, דרקונית המים. היא עתידה להופיע בסרט "הנשף", ובעיבוד המחודש לסרט הלייב אקשן "בת הים הקטנה" של הבמאי רוב מרשל, ולדבב בסרט "לא רעים בכלל".

ב-2024, דיבבה אקוופינה בסרט "קונג פו פנדה 4" בתפקיד זן.

בספטמבר 2024, פורסם כי אקוופינה לוהקה לעונה השביעית של הסדרה "מראה שחורה". בנובמבר 2024, פורסם כי אקוופינה תצטרף ככוכבת אורחת לעונה השנייה של הסדרה "פוקר פייס" ב-Peacock.

 פילמוגרפיה 
 קולנוע 
שנהסרטתפקידהערות2016שכנים 2כריסטיןחסידודסשליודיבוב2018סוף התיכוןרבקהאושן 8קונסטנסעשיר בהפתעהפייק לין גו2019הפרידהבילי וונגפרדייס הילס (אנ')יואנגרי בירדס - הסרטקורטנידיבובבין שני שרכים: הסרטעצמהג'ומנג'י: השלב הבאמינג פליטפוט2020בובספוג הסרט: מבצע הצלהאוטודיבוב2021חדשות חמות במחוז יובהמינהריה והדרקון האחרוןסיסודיבובשאנג-צ'י ואגדת עשר הטבעותקייטי באשירשירת הברבורקייט2022לא רעים בכללמיס טרנטולהדיבוב2023בת הים הקטנהסקאטלדיבובסיפור הברווזיםצ'אמפדיבוברנפילדרבקה קווינסיגברת החידוניםאנני יאםגם מפיקה2024חברים דמיונייםחתולת תמנוןדיבובהפרס הגדול! (אנ')קייטי2025לא רעים בכלל 2מיס טרנטולהדיבוב2026Wildwoodמיס מק'קילדיבובג'ומנג'י השלב הבא - המשך ללא שם מינג פליטוודTBAThe Man with the Bag Thumb 

 טלוויזיה 
שנהסדרהתפקידהערות2015רגולר שואואפלדיבוב; פרק: "Hello China"2016מרי וג'ייןג'ינהפרק: "Noachella"2017איש העתידאישה בחנות משחקי וידאו3 פרקים2018אנימלסאננידיבוב; פרק: "Roachella"2019Weird Cityשרלוטפרק: "Below"משפחת סימפסוןכרמן / ד"ר צ'אנגדיבוב; 2 פרקיםטוקה וברטיהכנף השמאלית של ברטידיבוב; פרק: "The Promotion"הקריסטל האפל: עידן המרדסקקלאך / האספןדיבוב; 7 פרקים2020-הווהAwkwafina Is Nora from Queensנורה ליןתפקיד ראשי; 10 פרקים
גם יוצרת, תסריטאית ומפיקה בפועל2022הבנים מציגים: שטניסקיידיבוב; פרק: "BFFs"2025מראה שחורהקימיפרק.ך "Hotel Reverie"פוקר פייסמאדי סיינט מרי פרק: "A New Lease on Death"הזומבים של מארוולקייטי צ'אןדיבוב; 3 פרקים 

 דיסקוגרפיה 
 אלבומי אולפן 
 Yellow Ranger (2014)
 In Fina We Trust (2018)

פרסים ומועמדויות
פרסשנהקטגוריהעבורתוצאהמקורפרס גלובוס הזהב2019השחקנית הטובה ביותר בסרט קולנוע - מחזמר או קומדיההפרידהפרס באפט"א לקולנוע2019פרס הכוכב העולהפרס אמי לבידור בפריים טיים2023סדרת קומדיה, דרמה או וראייטי הטובה ביותרAwkwafina is Hangin' with Grandmaפרס האקדמיה האוסטרלית לאמנויות הקולנוע והטלוויזיה2019השחקנית הראשית הבינלאומית הטובה ביותרהפרידהפרס סאטורן2022שחקנית המשנה לסרט הטוב ביותרשאנג-צ'י ואגדת עשר הטבעותפרס בחירת הילדים של ניקלודיאון2022מדבב אהוב מסרט אנימציהבובספוג הסרט: מבצע הצלה וריה והדרקון האחרון2023מדבבת אהובה מסרט אנימציהלא רעים בכלל2024קונג פו פנדה 4פרס גות'הם2019השחקנית הטובה ביותרהפרידהפרס הסרטים והטלוויזיה של MTV2019הביצוע הקומי הטוב ביותרעשיר בהפתעההופעת פריצת הדרך הטובה ביותרפרס גילדת שחקני המסך2018הביצוע הטוב ביותר של צוות שחקנים בסרט קולנועעשיר בהפתעהפרס איגוד מבקרי הקולנוע האמריקאי2019השחקנית הטובה ביותרהפרידהפרס סטלייט2019השחקנית הטובה ביותר בסרט - קומדיה או מחזמרהפרידהפרס בחירת הנוער2019שחקנית סרט קומדיה נבחרתעשיר בהפתעה

קישורים חיצוניים



 הערות שוליים 

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:מדבבות אמריקאיות
קטגוריה:קומיקאיות אמריקאיות
קטגוריה:ראפריות אמריקאיות
קטגוריה:מנחות טלוויזיה אמריקאיות
קטגוריה:סופרות אמריקאיות
קטגוריה:סופרים אמריקאים
קטגוריה:זוכי פרס גלובוס הזהב: קולנוע: שחקנית ראשית בקומדיה או בסרט מוזיקלי
קטגוריה:זוכי פרס גלובוס הזהב: קולנוע: שחקן ראשי בקומדיה או בסרט מוזיקלי
קטגוריה:זוכי פרס גות'הם: שחקנים
קטגוריה:אמריקאים שהופיעו ברשימת טיים 100 נקסט
קטגוריה:אמריקאיות ממוצא סיני
קטגוריה:אמריקאים ממוצא סיני
קטגוריה:אמריקאים ממוצא דרום קוריאני
קטגוריה:בוגרות אוניברסיטת אולבני
קטגוריה:בוגרי אוניברסיטת אולבני
קטגוריה:אמריקאיות שנולדו ב-1988
קטגוריה:אמריקאים שנולדו ב-1988
קטגוריה:זוכות פרס סאטורן לשחקנית משנה בקולנוע